Gudmund Storlien

Gudmund Storlien (født 4. juli 1990 på Hamar) er en norsk tidligere kombinertløper, som representerte klubben MjøsSki.

Storlien ble sett på som et stort talent i kombinertsporten. I 2009 tok han sølv i junior-VM individuelt og gull i lagkonkurransen, og i junior-VM på ski 2010 fikk han også sølv i lagkonkurransen. Han ble tatt ut i Norges tropp til ski-VM 2011 på hjemmebane i Holmenkollen. Han deltok imidlertid ikke i noen av rennene i mesterskapet.

Han debuterte i verdenscupen 6. desember 2008 i Trondheim og tok sine første verdenscuppoeng i Kuusamo 26. november 2010 da han kom på 22.-plass. Han oppnådde sin beste individuelle verdenscupplassering i Holmenkollen i mars 2012 da han kom på åttende plass. 

I 2015 annonserte han at han la opp som aktiv kombinertløper grunnet manglende motivasjon til videre satsing.Gudmund Storlien gir seg med kombinert  Hamar Arbeiderblad

 Referanser 

 Eksterne lenker 


Kategori:Norske kombinertløpere
Kategori:Deltakere under Ski-VM 2011
Kategori:Personer fra Hamar kommune
Kategori:Juniorverdensmestere i kombinert